Китабы язылды, инде музейга чират...
Баш бит Соңгы яңалыклар Реклама бирүчеләргә Фотогалерея Редакция Белдерүләр Рубрикалар
Йолдыз НИЗАМИЕВА, 13 август 2022 - 09:01
Ташлы Елгадан Таһир Исмәгыйлев туган авылында музей ачарга хыяллана.
Авыл кешесе дә, килгән кунак та иң беренче җирлекнең тарихы белән кызыксына, сораштыра, нәрсәдер белергә омтыла. Авыл шәһәргә әйләнгәндә, аның моңын саклап калу, чыннан да, зур бер эшкә әверелә. Энтузиастлар бар, Аллага шөкер. Ташлы Елгада бәйрәмнәр гөрләп үтә, гармун моңы, җырлар яңгырый. Балалар саны да кимү ягында түгел, яшьләр күп күченеп кайта. Җәй көне клуб янындагы мәйданчыкта иртәдән кичкә кадәр шау-шу ишетелеп тора. Уйныйлар, көләләр, нәкъ еракта калган балачактагы сыман, шулай тарихны саклыйлар, диярсең.
Минемчә, 500 еллык тарихлы авылым музейлы булырга лаек. Авылдашларымның, аеруча клуб мөдире Ләйсирә Газизуллинаның тырышлыгы нәтиҗәсендә берникадәр күләмдә инде экспонатларны тупларга да өлгердек. Музей өчен әлегә аерым бина булмаганлыктан, аларны вакытлыча клубка урнаштырып тордык. Киләчәктә урын табып, һәр экспонат турында мәгълүмат бирелгән альбом булдырырга телибез.
Әлеге клубта яшьлегебез узды, җырлап-биеп үстек, аңа быел 90 ел булды. Авылдагы колхозчылар, бригадалар белән Чиләбегә эшкә йөреп, авылыбызга бартер (товарлар белән алышыну яки бер-береңә хезмәт күрсәтү, - авт.) юлы белән алып кайтылып салынган бина ул. Клуб – үзе бер тарих.
Күптән түгел оештырылган «Авыл көне» бәйрәмендә авылдашлар һәм кайткан кунакларга музей булдыру турында сөйләгән идем. Бу идеямне бертавыштан күтәреп алып, хәтта урамда бәйрәм барган мизгелдә дә чиратлап клубның эченә үтеп, андагы экспонатлар белән кызыксындылар, үзләренең балачакларын искә төшереп, хатирәләргә бирелделәр. Шулай ук авылыбыздагы балалар бакчасына йөрүче сабыйлар белән дә очраштым. Күбесе музейның нәрсә икәнен белмәгәнлектән, тәрбиячеләр белән аларга бу турыда аңлатып әңгәмә кордык. Мәчеттә муллабыз Әдһәм хәзрәт, абыстаебыз Рауза ханым һәм авыл кешеләре белән дә түгәрәк өстәл артында сөйләшүләр булды. Барысы да музеебыз кайчан ачыла инде, дигән сорау биреп, шул мәсьәләне күтәрде.
Ташлы Елга тарихын саклау биредә яшәүчеләр җаваплылыгында, бер генә авылга да күршеләр музей төзеп бирмәячәк. Авылыбыз тарихын белүчеләр күп, бүгенге көндә мәгълүмат җыюның бернинди авырлыгы да юк. Бары тик барысын да бер урынга – музейга тупларга гына кирәк.
Россия Президенты Фонды гранты хисабына бастырылган «Ил көзгесе син, авылым, Ташлы Елгам!» китабында инде 50 ел элек авылдашларыбызның музей булдырырга хыялланулары турында язылган. Без белгән картлар Беренче бөтендөнья, Гражданнар, Япон, Бөек Ватан сугышын үткәннәр, колхозлар төзегәннәр. Бу истәлекләрнең бөтенесен дә алар саклап калырга теләгән.
Музейдагы экспонатлар безнең тарихыбыз турында тулырак сөйли. Әби-бабаларыбыз тотып эшләгән кораллар, кулланган җиһазлар – һәммәсе дә тарихка алып китә. Алар белән сөйләшәсең, уйланасың, күңелең белән шул мохиткә, анда булган вакыйгаларга әйләнеп кайтасың, гасырлар җылысын тоясың. Үзеннән-үзе ана телендә аралашасы, борынгы җырларны башкарасы, елыйсы килә башлый.
Бүгенге көндә авылыбыз клубында элеккеге көнкүреш әйберләре: гөбе чиләге, корыч һәм җиз комган, каен тырысы, катык, май һәм сөт чүлмәге, җилпуч, бала арбасы, чана, чабагач, чиккән сөлге һәм башкалар урын алган. Мисал өчен, Зөлхәбирә Сәлламованың 1897 елгы Сабантуй сөлгесе һәм чабата ыштыры – XIX гасырның кадерле истәлеге.
Әлегә безнең төп бурычларның берсе – мәдәни-тарихи мирасны югалтмыйча, үткәннәр белән бүгенгене тоташтырып торучы урын – авыл музее булдыру. Иң беренче чиратта, халыкның һәм якташларыбызның, оешмаларның ярдәменә, шулай ук грантларга өмет итәбез.
Әйе, Таһир Исмәгыйлев үзенең командасы белән зур эшкә алынган. Авыл музеен оештыру тырышлык, чыгымнар таләп итә. Һәм, әлбәттә, ул бер көндә генә башкарыла алмый. Аяз Гыйләҗевның: «Музей – бер чакта да үлми торган тере тарих ул», - дигән сүзләрен хуплап, аларга уңышлар телим!
Фото: Йолдыз Низамиева/ «Хезмәт даны»
«Кукмор Татарстан» Telegram-каналга язылыгыз
Следите за самым важным и интересным в Telegram-каналеТатмедиа
К сожалению, реакцию можно поставить не более одного раза :(
Мы работаем над улучшением нашего сервиса
Показать все комментарии Написать комментарий
© 2011 - 2022. Хезмәт даны. Все права защищены.
© ТАТМЕДИА. Все материалы, размещенные на сайте, защищены законом.
Перепечатка, воспроизведение и распространение в любом объеме информации,
размещенной на сайте, возможна только с письменного согласия редакций СМИ.
При поддержке Республиканского агентства по печати и массовым коммуникациям «ТАТМЕДИА».
Наименование СМИ: Хезмэт даны (Трудовая слава)
№ свидетельства о регистрации СМИ, дата: Эл №ФС77-47627 от 07.12.2011
выдано Федеральной службой по надзору в сфере связи,
информационных технологий и массовых коммуникаций
ФИО главного редактора: Шарипова Гульгена Мударисовна
Адрес редакции: 422110, город Кукмор, ул. Ленина, д. 39а
Телефон редакции: (84364) 2-66-50
Электронная почта филиала для сообщений о фактах коррупции: hezmat_dani@mail.ru
Учредитель СМИ: АО «ТАТМЕДИА»
Политика о персональных данных
Телефон АО «ТАТМЕДИА»: (843) 222 09 84